जोबनेर कृषि विवि में किसानों का मेला आज
जयपुर/जोबनेर श्रीकर्ण नरेंद्र कृषि विश्वविद्यालय, जोबनेर की ओर से शनिवार को जोबनेर में तिलहन पर किसान मेले का आयोजन किया जाएगा। इस मेले में किसानों को प्रोत्साहित करने के लिए विभिन्न प्रतियोगिताओं का आयोजन किया जाएगा और किसानों को पुरस्कृत भी किया जाएगा।
कार्यक्रम के मुख्य अतिथि किसान आयोग के अध्यक्ष और पूर्व केंद्रीय मंत्री सांवरलाल जाट होंगे। श्री कर्ण नरेंद्र कृषि विश्वविद्यालय के कुलपति प्रो. प्रवीण सिंह राठौड़ ने बताया कि किसानों के लिए विभिन्न प्रतियोगिताओं के साथ जानकारी परक प्रदर्शनी और तकनीकों का प्रदर्शन भी किया जाएगा। उन्होंने बताया कि फसल प्रतियोगिता में गेहूं, जौ, चना, सरसों, मैथी, बेर आंवला, अनार, बेल, मूली, गाजर, टमाटर, फूलगोभी, पत्तागोभी, गैंदा गुलाब के उत्पादन को शामिल किया जाएगा। इसी प्रकार पशुपालन प्रतियोगिता में गाय, भैंस, बकरी, मुर्गी पालन के बारे में और खाद्य पदार्थों प्रतियोगिता में अचार मुरब्बा शरबत आदि को शामिल किया जाएगा। वहीं महिला किसानों के लिए मेंहदी, हस्तकला, कसीदाकारी आदि का आयोजन किया जाएगा। इस मेले के दौरान वैज्ञानिकों द्वारा लगाए गए मसाला फसलों, सब्जियों विशेषकर खीरा उत्पादन हाइड्रोपोनिक विधि से सजावटी पौधों के बारे में जानकारी दी जाएगी।
hin_Deva hin_Deva hin_Deva